Stan na dan

Ako bi vas sada neko pitao da li znate šta je „Stan na dan“, da li biste znali da odgovorite na ovo pitanje?

Iznajmljivanje popularno nazvano stan na dan, usluga je iznajmljivanja stanova na jedan ili nekoliko dana . Pretpostavimo da neko od vas koji čitate ove redove, svoj stan iznajmljujete na mesečnom nivou i zaradite bilo koju sumu nebitno je. Prema saznanjima ljudi koji iznajmljuju stan na jedan dan na ovaj način se može zaraditi i duplo više na mesečnom nivou. U poslednje vreme, vlada prava pomama za iznajmljivanjem garsonjera i jednosobnih stanova na kraći period vremena.

U ovoj priči naravno prednjači Beograd za koji se smatra da je jednostavnom reči, „Eksplodirao“ u turističkom smislu.

Razlog je izuzetno jednostavan, jer je turistička ponuda u Beogradu ogromna, a stranci piće i hranu kod nas smatraju izuzetno povoljnim. Prema iskustvima pojedinaca koji izdaju stan na dan, inostrani turisti ne dolaze više samo tokom nekih praznika, nego i van njih. Iznajmljivanje stan na dan je sve popularnije i u drugim našim gradovima poput Novog Sada, Niša i Kragujevca.

Za Novi Sad je naravno vezan sad već svetski popularan Exit Fest na koji mladi dolaze bukvalno sa svih svetskih meridijana. I kod ostalih gradova u Srbiji glavna sezona je leti, kada se u mnogim našim gradovima održavaju razne manifestacije i muzički festivali. Bilo šta da plate u našim gradovima, piće i hranu u marketima ili restoranima, najam sobe, stana, hostela ili hotela, njima su naše cene neshvatljivo povoljne.



Kako funkcioniše iznajmljivanje stan na dan?



Jedna devojka je odlučila da pređe živeti kod svog momka, a svoj stan od 36m2 je renovirala i počela iznajmljivati za 40 eura dnevno. Kaže da joj se sada posao toliko razvio, da joj ne bi bila dovoljna još 3 do 4 stana da bi podmirila sve zahteve turista. Primer devojke iz Beograda, možda i najbolje oslikava, kakvu nekretninu trebate da kupite, ako svoj novac želite uložiti baš u nekretnine.

Zanimljivo je da se odlično iznajmljuju čak i stanovi na periferijama gradova. Ima turista kojima cena nije bitna, ali ima i naših ljudi iz unutrašnjosti, koji potražuju jeftiniji smeštaj. Ništa manje nije zanimljiva ni informacija da sve više turista, radije izabere ovakav tip smeštaja, nego hotelski.

Jer ovako imaju svoju privatnost.

Ujedno mogu birati i lokaciju koja im odgovara.

Pravila za iznajmljivanje stana su uglavnom identična onim u nekom hostelu ili hotelu. Vaše je da održavate čist stan, posteljinu, obezbedite tv program i bežični internet.







Po nama primamljivost ovog načina izdavanja stanova je u tome, što za klijenta imate najčešće uglavnom ozbiljne turiste sa kojima nećete imati problema sa plaćanjem, jer se plaćanje vrši unapred. Za sada se pokazalo i da su klijenti uglavnom uredni i ne prave štetu u stanovima, koji se iznajmljuju na dan. U poslednje vreme je pokrenut veliki broj sajtova, koji nude iznajmljivanje stanova na kraći period, a ne začuđuje sve češći komentar vlasnika manjih hotela da im ovaj način iznajmljivanja stanova, prouzrokuje sve veće probleme.

Ako dolazite u Novi Sad zbog poslovnih obaveza, turistički obilazak grada, koncert ili neku od manifestacija ili sajmova, evo nekoliko korisnih informacija za sve vas, koji do sada niste iznajmljivali stan na dan. Iznajmljivanje stana na jedan ili više dana, skoro je identičan iznajmljivanju sobe u nekom od hotela. Prednost ovakvog iznajmljivanja je u tome, što možete obezbediti lokaciju, koja je bliža mestu događaja na koji planirate otići.

Unapred možete proveriti blizinu autobuskih linija ili taxi stajališta, kao i autobuske ili železničke stanice. Usput možete potražiti i sve sadržaje koji su vam neophodni tokom boravka u Novom Sadu: tržni centri, prodavnice, restorani. Predlažemo vam, ako u Novi Sad dolazite svojim automobilom, da obavezno pre rezervacije i uplate avansa ili cele sume, stanodavca pitate da li poseduje privatan parking ili neki alternativni.

Pojedini stanodavci kažu da je za vas obezbeđen parking, a ispostavi se da je to javni parking pa u tom slučaju možete ostati bez slobodnog mesta za vaše putničko vozilo. Zbog toga vam toplo preporučujemo da stanodavca, precizno pitate da li vam je obezbeđeno sigurno parking mesto.



Procedura za izdavanje stana na dan



Većina ljudi koji izdaju stan na dan, organizuju se tako da vas pri samom dolasku čeka agent, koji će vam predati ključeve od stana. Naravno da je za to potrebno da svoj dolazak, najavite barem 24 časa ranije, kako bi vas agent ili prevoz koji ste naručili i na vreme sačekali. Uglavnom se isplaćuje kompletna dogovorena suma odmah,a nakon isplate dobijate ključeve od stana.

Mnogi iznajmljivači apartmana, omogućavaju osim isplate u kešu, plaćanje i putem raznih kreditnih kartica, Pay Pal-a (za plaćanje PayPal-om se uzima dodatna provizija od 4% za troškove transfera), isplatu putem bankovnih računa, poštanskom uputnicom za građane Srbije, a pojedini čak i u BitCoin-u. Kod pojedinih iznajmljivača je tokom pojedinih manifestacija, sajmova, kongresa ili koncerata, moguća dodatna doplata.

Uglavnom svi stanovi koji se iznajmljuju imaju obezbeđen veliki broj tv programa, kao i bežični internet. U ovakvim apartmanima vas čeka čist uređen prostor, sa čistom posteljinom, peškirima, šamponom i kupkom,toplom vodom, šporetom, džezvom i šoljicama za kafu ili aparat sa vrućom vodom za pripremu Ness kafe ili čaja.

Iznajmljivanje stana na dan ne pokriva osiguranje, a oni koji vam stan iznajmljuju, obavezuju se da neće vaše podatke davati trećim licima, što znači da se obavezuju da će čuvati vašu privatnost. Smatra se korektnim da stanodavcu obavezno javite na vreme, ukoliko želite iz određenih razloga otkazati rezervaciju. Morate samo znati da u tom slučaju nemate pravo na povrat akontacije koju ste eventualnu unapred uplatili, sem ako se drugačije ne dogovorite sa stanodavcem.

I da rezimiramo priču koja se zove stan na dan. Želeli smo da vam pojasnimo u ovom tekstu, kako funkcioniše sve popularniji način izdavanja stanova i pomognemo vam u odluci, gde svoj slobodan kapital da uložite. Informacijom koja je proverena kod novosadskih agencija za nekretnine, pa i agencija iz drugih gradova u zemlji i njihovih agenata za prodaju nekretnina, poznato je da je izuzetno velika nestašica manjih stanova na tržištu i to upravo garsonjera i jednosobnih, a razlog za to je upravo ekspanzija iznajmljivanja stan na dan.

Možemo slobodno reći da čak i sama lokacija garsonjere ili jednosobnog stana u gradu, nije presudna za vaše dobro poslovanje u iznajmljivanju stana na dan. One koji stan žele iznajmiti ne zanima uvek samo jedna lokacija i upravo je to velika prednost da se ne traži najam nekretnine, recimo samo oko sajma, petrovaradinske tvrđave ili centra grada.

Imate na raspolaganju slobodna finansijska sredstva i želite ih usmeriti u pravom smeru, predlažemo vam kupovinu garsonjere ili jednosobnog stana u Novom Sadu.



